# Nyilvános ajánlattételi felhívás

**a Multifunkciós Sportcsarnok**

**BÜFÉ hasznosítására, üzemeltetésére**

## 1. Ajánlatkérő adatai

Solt Város Önkormányzat

6320 Solt, Béke tér 1.

e-mail: polgarmester@solt.hu

##  2. A pályázat tárgya

A Solt Multifunkciós Sportcsarnok (6320 Solt, Kossuth Lajos utca 60.) meghatározott helyiségeinek bérlése BÜFÉ üzemeltetése, működtetése céljából.

##  3. A szerződés meghatározása és időtartama:

* 1. A szerződés: helyiségbérleti szerződés.
	2. A szerződés időtartama határozott idejű, 2024. december 31. napjáig

A szerződés hatálybalépésének a napja és a BÜFÉ üzemeltetésnek a kezdő napja 2022. március 01.

Közös megegyezés esetén a szerződés meghosszabbítható. Megegyezés hiányában új pályázat kerül kiírásra.

##  4. A BÜFÉ és a hozzá tartozó helyiségeinek adatai:

* 1. Helyiségek: büfé, raktár, vizesblokk
	2. Felszereltség, feltételek:
* A helyiség üres, az üzemeltetéshez szükséges gépek, berendezések és felszerelési tárgyak beszerzése, biztosítása, a helyiségek BÜFÉ üzemeltetés céljára való alkalmassá tétele és folyamatos karbantartása, továbbá napi takarítása a nyertes pályázó feladata.
* A BÜFÉ fogyasztói tereként az előtér bárasztalokkal, székekkel bővíthető a bejárat akadályozása nélkül.
	1. A büfé alkalmazottainak rendelkezniük kell a szükséges végzettséget/képzettséget igazoló és az egészségügyi alkalmasságot igazoló okirattal.
	2. Az Ajánlattevőnek vállalnia kell a tevékenység végzéséhez szükséges szabványnak megfelelő felszereltség és üzemeltetés folyamatos biztosítását.

## 5. A pályázat elbírálásának szempontjai:

|  |  |
| --- | --- |
| **Bírálati szempont** | **Maximálisan adható****pontszám** |
| A megajánlott havi bérleti díj : (………. Ft/hó + ÁFA) | 40 pont |
| A forgalmazni kívánt termékek bemutatása, külön kiemelve az egészséges táplálkozást elősegítő termékeket (a tervezett választékot kérjük tételesen felsorolni),valamint a főbb termékekre vonatkozó tervezett forgalmi árak bemutatása. | 20 pont |
| A BÜFÉ tervezett eszközeinek és berendezéseinek részletes bemutatása (típus,mennyiség, energiafogyasztás, életkor, stb.) esetleges beruházási, fejlesztési elképzelések, ötletek bemutatása. | 20 pont |
| BÜFÉ üzemeltetés és/vagy vendéglátói tevékenység terén szerzett szakmaitapasztalat, referenciák bemutatása. | 20 pont |
| **Összesen** | **100 pont** |

A pályázat nyertese az összességében legjobb ajánlatot adó (legmagasabb pontszámot elérő) pályázó lesz.

**6. Az ajánlatnak tartalmaznia kell:**

- az Ajánlattevő nevét, adatait, elérhetőségeit

- a megajánlott havi bérleti díjat (min 50.000, -Ft, azaz ötvenezer forint)

- a helyiségben folytatni kívánt tevékenység megjelölését, részletezését,

- az Ajánlattevő vendéglátási referenciáit, elképzeléseit, koncepcióját

##  7. A pályázat benyújtásának módja, helye és ideje

A pályázatot a 6. pont szerinti tartalommal egy eredeti példányban cégszerűen aláírva, zárt borítékban kell benyújtani. A borítékra kérjük ráírni: „BÜFÉ Pályázat - Sportcsarnok”.

A pályázatot személyesen vagy postai úton az alábbi névre, címre lehet benyújtani:

##  Postacím:

Németh István polgármester

Solt város Önkormányzat

 6320 Solt, Béke tér 1.

##  Személyesen:

Solt város Önkormányzat

 6320 Solt, Béke tér 1.

##  A pályázat benyújtásának határideje:

2022. február 25. 10.00 óra.

##  7. A pályázat elbírálásának tervezett időpontja:

2022. március 01.

##

## 8. Egyéb követelmények, feltételek:

* 1. A pályázónak vállalnia kell, hogy nyertessége esetén
* bármely nap azon időszakában, amikor egyidejűleg legalább 15 főt meghaladó teremhasználat történik a sportcsarnokban, a BÜFÉ-t nyitva tartja, kivéve, ha erről a sportcsarnok üzemeltető előzetesen lemond,
* hétvégi vagy hétköznapi „nagyrendezvények” esetén, amikor az esemény nem rendelkezik külön és kizárólagosan catering-gel, a BÜFÉ-t nyitva tartja,
* az 500 fő nézőt meghaladó „nagyrendezvény” esetén az minden esetben nyitva tartja a Büfét. (Megjegyzés: „nagyrendezvény”-nek számít az a rendezvény, esemény, amelynek időtartama meghaladja a napi 4 órát, vagy nézői is vannak a rendezvények, eseménynek. A „nagyrendezvény” időpontjáról, jellegéről, a várható nézői részvételről az üzemeltető és/vagy a szervező tud majd aktuálisan előzetes tájékoztatást nyújtani.)
	1. A fentiektől eltérő időszakokban a BÜFÉ nyitva tartását a pályázó határozza meg, de erről köteles tájékoztatni az ajánlatkérőt, a sportcsarnok üzemeltetőjét.
	2. A pályázónak lehetősége van arra, hogy egy adott rendezvényen a BÜFÉ-t részben, vagy egészben alkalmi használatra bérbe adja a rendezvény szervezőjének, melyhez a sportcsarnok üzemeltetőjének az előzetes hozzájárulása szükséges egy három oldalú megállapodás keretében.
	3. Alkohol tartalmú italok forgalmazása:
* Sportrendezvények (sportcélú „nagyrendezvény”, terem sportcélú használata) alkalmával az 5% alkoholtartalmat meghaladó italok forgalmazása nem lehetséges.
* A sportrendezvény jellegéből adódóan, illetve a sportrendezvényre vonatkozó egyedi szabályok miatt ettől eltérő, szigorúbb szabályozás is lehetséges.
	1. A tervezett eszközök, berendezések és forgalmazni kívánt termékek alkalmazása, kialakítása, beszerzése esetén, valamint a BÜFÉ üzemeltetése kapcsán minden esetben figyelembe kell venni és be kell tartani a sportcsarnok működési lehetőségeit, feltételeit, és a működésre vonatkozó szabályokat (házirend, tűzvédelmi szabályzat, biztonsági szabályzat)
	2. A nyertes pályázó kötelessége a kereskedelmi tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése.
	3. A BÜFÉ üzemeltetéséhez szükséges közműveket az ajánlatkérő, a sportcsarnok üzemeltetője biztosítja. Azok használatának díját (közüzemi díjakat – víz, csatorna, áram) a bérleti díj tartalmazni fogja, azokért külön díjat nem kell fizetni.
	4. Ajánlattevő köteles a szerződés hatályába lépését követő 5 munkanapon belül kettő havi bérleti díjnak megfelelő kauciót Ajánlatkérő részére átutalni, vagy befizetni, amely összeg Ajánlattevőnek felróható szerződésszegés és/vagy károkozás esetén részben vagy egészben felhasználásra kerül.
	5. Ajánlatkérő jogosult minden év február 1-től az előző naptári évre vonatkozó hivatalosan közzétett inflációval növelni a bérleti díjat.

##  9. A pályázat érvénytelen, ha:

* a pályázat a megadott határidő után kerül benyújtásra;
* a pályázat nem a pályázati felhívásban meghatározottaknak megfelelő formában és módon kerül benyújtásra.

##  10. A pályázatból kizárásra kerül az a pályázó:

* aki ellen csőd-, felszámolási eljárás van folyamatban, aki végelszámolás alatt áll;
* akinek az önkormányzati adóhatóságnál nyilvántartott adótartozása van.

## A pályázatban kötelezően megadandó adatok, információk és csatolandó mellékletek:

* A pályázat benyújtásának időpontjában meglévő, 30 napnál nem régebbi nullás adóigazolás másolata, vagy nyilatkozat a köztartozásmentes adatbázisban történő szereplésről.
* Pályázó nyilatkozata arra vonatkozóan, hogy vállalja a jelen pályázati felhívásban meghatározott feltételek teljesítését.

##  11. Egyéb információk a pályázattal kapcsolatosan:

* 1. Ajánlatkérő fenntartja a jogot, hogy a beérkezett pályázatok alapján, a pályázatok benyújtásának határidejét követően tárgyalásokat kezdjen a Pályázókkal a lehető legkedvezőbb bérleti feltételek elérése érdekében. Erről az érintetteket külön értesíti, valamint az értesítés tartalmazni fogja a tárgyalás itt nem részletezett feltételeit. A tárgyalás folyamán lehetősége lesz a pályázóknak a benyújtott adatlapnak az értesítésben meghatározott pontjának a módosítására.
	2. A pályázat benyújtása előtt a helyszín megtekinthető előzetesen egyeztetett időpontban.
	3. A pályázattal kapcsolatos további információk személyesen, telefonon, illetve e-mail-ban kérhetők:

Németh István polgármester 78/486-041, polgarmester@solt.hu

* 1. Az ajánlatkérő fenntartja a jogot, hogy a pályázati eljárás bármely szakaszában indoklás nélkül a pályázatot eredménytelennek nyilvánítsa.

A pályázat eredményéről írásban vagy elektronikus úton értesítjük a pályázókat.

##

Solt Város Önkormányzat